પરિષદ ની શરૂઆત ડો. ફેહમીદા ચીપટી ના પરિચય થી થઇ, જેમણે પછી બીજા વક્તાઓ ને આમંત્રિત કર્યા. ડો. ફેહમીદા પોતે વેલેઝ્લી કોલેજ અને મેસેચ્યુસેટ્સ યુનીવર્સીટી ના સ્નાતક છે, અને ૨૦ વર્ષ થી પાચનતંત્ર ના સ્પેશ્યાલીસ્ટ ડોક્ટર છે, બોસ્ટન શેહર ના ફાતેમી દાવત ના મસુલ છે. ડો. ફેહમીદા બહેને મિસ્ટર આનંદ દેસાઈ નો પરિચય કરાવ્યો, જે સૈયદના ફખરુદ્દીન ના હાઈ કોર્ટ ના કેસ માં સોલીસીટર છે અને ડી.એસ.કે. લીગલ નામક પ્રતિષ્ઠિત સોલીસીટર ફર્મ ના સ્થાપક છે. ડી.એસ.કે. લીગલ ફર્મ ના ૧૩ ભાગીદાર સોલીસીટરો છે, ૬ એસોસિયેટ પાર્ટનર છે, અને ૧૦૦ થી વધુ અડ્વોકેટ છે, અને મુંબઈ ઉપરાંત દિલ્હી અને પૂણે માં ભી ઓફિસો છે. મિ. આનંદ દેસાઈ એ મુંબઈ હાઈ કોર્ટ માં ચાલી રહ્યા સૈયદના ના ઉત્તરાધિકાર કેસ ના મુખ્ય મુદ્દાઓ નો સારાંશ સમજાવ્યો, કેસ કયા તબક્કા પર છે અને સૈયદના કુત્બુદ્દીને પોતાના પર થયેલી નસ્સ ને લગતા શું પુરાવાઓ કોર્ટમાં રજુ કર્યા છે એને લગતા સવાલો ના જવાબો આપ્યા.